cyanic-selkie/wikianc huggingface dataset:
País Vasco
Partidos políticos
Todos os lehendakaris do Goberno Vasco desde 1980 ata 2009 pertenceron ao Partido Nacionalista Vasco (EAJ-PNV). De 2009 a 2012 foino Patxi López, pertencente ao Partido Socialista de Euskadi - Euskadiko Ezkerra (PSE-EE), sendo o primeiro lehendakari alleo ao nacionalismo vasco. Patxi López foi investido presidente vasco grazas aos votos do seu partido (PSE-EE), aos do Partido Popular do País Vasco e aos de Unión Progreso y Democracia. En 2012 o PNV recobrou a presidencia da man de Iñigo Urkullu.
Deporte
230px|miniatura|[[Estadio Municipal de Anoeta en Donostia.]]Os vascos son coñecidos por achegar importantes figuras ao deporte tanto nos deportes internacionais como no tradicional.
Tamén na tradición vasca está o montañismo. Montañeiros que destacan excesivamente na tradición deportiva vasca son Edurne Pasaban, Juanito Oiarzabal ou Alberto Iñurrategi. Tamén no boxeo destacou José Manuel Urtain.
Ácido fórmico
Distribución natural
Na natureza encóntrase no veleno das formigas e das abellas. Tamén é un dos compoñentes do veleno urticante das ortigas. Os osos formigueiros non producen nos seus estómagos ácido clorhídrico senón que utilizan o ácido fórmico das súas presas. O ácido fórmico é un compoñente natural da atmosfera debido principalmente ás emisións dos bosques e vexetación e solos e por incendios (tamén por emisións contaminantes humanas e fórmase por reaccións fotoquímicas na atmosfera). Tamén se detectou no espazo interestelar.
País Vasco
Seguridade
A presenza do Corpo Nacional de Policía no País Vasco redúcese a 4 comisarías, das cales dúas están en Guipúscoa (Donostia e Irún), unha en Biscaia (Bilbao) e outra en Áraba (Vitoria); e a 1 cuartel que se atopa en Biscaia (Basauri). Mentres, a Garda Civil dispón máis dunha vintena de cuarteis repartidos pola xeografía vasca cunha comandancia en cada capital.
Ácido fórmico
Historia
O ácido fórmico foi considerado durante moito tempo un composto de escaso interese na industria química. Porén, a finais da década de 1960, dispúxose de cantidades significativas del como subproduto da produción do ácido acético. Agora encontráronse para el aplicacións como conservante e antibacteriano para o alimento do gando, e outros usos industriais.
Ealdwulf de Anglia Oriental
Reinado
Ealdwulf, que subiu ao trono en 663, foi o último rei de Anglia Oriental do que Beda soubo algo. Ao comezo do seu reinado, unha gran peste varreu os reinos anglosaxóns. Nalgún momento, Bonifacio de Dommoc foi o único bispo inglés consagrado desde Canterbury.
Manuel Sánchez Salorio
Manuel Sánchez Salorio, nado na Coruña o 22 de xaneiro de 1930 e finado na mesma cidade o 16 de marzo de 2023, foi un médico oftalmólogo e humanista galego que configurou unha escola científica española coñecida actualmente como Escola Galega de Oftalmoloxía. Foi académico numerario da Real Academia de Medicina e Cirurxía de Galicia e foi o creador da primeira Rede de Investigación Colaborativa en Oftalmoloxía (Oftared).
Traxectoria
Fillo do oculista Manuel Sánchez Mosquera e sobriño de Juan José Barcia Goyanes, percibiu precozmente o seu ambiente familiar: a cátedra universitaria. Un irmán da súa nai foi Demetrio Salorio Suárez, alcalde da Coruña.
Ealdwulf de Anglia Oriental
Relacións con Mercia
Os últimos anos do reinado de Ealdwulf estiveron marcados polo insatisfactorio goberno de Ceolred, que esgotou os recursos monásticos para manter o seu estilo de goberno. Neste tempo o ermitán Guthlac vivía en Crowland. O seu retiro converteuse en refuxio para Æthelbald, un pretendente ao trono de Mercia, que parece recibir ánimos e protección por parte da nobreza de Anglia Oriental. Aínda así este desenvolvemento, extremadamente importante no seu resultado, aínda non chegara ao seu fin á morte de Ealdwulf en 713, deixando ao seu fillo Ælfwald como herdeiro.
Ebrauc
Ebrauc é o nome que se propón para un reino britano da Britania posromana, con base na cidade de York. Esta cidade chamábase en britónico Caer Ebrauc na Historia Brittonum de Nennio. Deriva do antigo nome romano de Eboracum. En galés moderno chámase aínda Efrog.
Consello Xeral do Poder Xudicial
Competencias
Con subordinación ao Consello Xeral do Poder Judicial, as Salas de Goberno do Tribunal Supremo, da Audiencia Nacional e dos Tribunais Superiores de Xustiza exercen funcións gobernativas e administrativas, tales como a solicitude e repartición de recursos e medios materiais e o estabelecemento de normas de repartición de asuntos, de substitución e de control das respectivas oficinas.
Allison Janney
Traxectoria
Participou en filmes de tanto éxito como American Beauty, The Ice Storm ou Primary Colors e prestou a súa voz á cinta de animación Finding Nemo en que interpretaba o papel da estrela de mar do acuario.
Medios Audiovisuales Gallegos
V Televisión
A cadea da Voz foi a única televisión autonómica privada de capital galego, e dispoñía da última tecnoloxía. Os sistemas operativos permitían editar contidos de maneira simultánea en radio, televisión e Internet. Ademais, non se operaba con cintas, senón con memoria sólida. Todos os traballadores utilizaban materiais dispoñíbeis en rede e os controis de realización e emisión estarán robotizados. O seu obxectivo era ofrecer unha televisión de alta calidade e centrada nos intereses de Galicia.
Knockdown de xenes
Knockdown transitorio
Nun knockdown transitorio, a unión do oligonucleótido complementario ao xene activo ou o seu transcrito de ARNm dá lugar a unha redución da súa expresión de xeito non permanente por medio dalgún dos seguintes mecanismos:
Barys Astana
Historia
A primeira vitoria do equipo na KHL foi ante o Neftekhimik de Nizhnekamsk (Rusia) o 3 de setembro do 2008 por 2 goles a 1. A súa primeira vitoria na casa foi o 14 de setembro do 2008, cando gañou ao Salavat Yulaev por 3 a 2.
John Searle
Pensamento
Seguindo aos seus mestres Austin e Peter Strawson, sostén que os enunciados non son soamente verificativos; para el dicir é facer. O mero dicir forma parte do ámbito da acción humana. O exemplo da promesa é o máis claro.
Porvoo
Historia
Logo da conquista de Finlandia por parte das forzas rusas en 1808 (acabando co dominio sueco de Finlandia), a cidade xunto co resto do país, pasou a formar parte do Gran Ducado de Finlandia (baixo control ruso) no ano 1809, de acordo co tratado de Fredrikshamn.
Trofeo Memorial Quinocho 2001
A VII edición do Trofeo Memorial Quinocho celebrouse en Santiago de Compostela o 4 de agosto de 2001 a partido único. O campión foi o Celta de Vigo.
Déixame saír
Déixame saír (en Get Out) é un filme estadounidense de terror  escrito, coproducido e dirixido por Jordan Peele, no seu debut como director. Está protagonizado por Daniel Kaluuya, Allison Williams, Lil Rel Howery, Bradley Whitford, Caleb Landry Jones, Stephen Root e Catherine Keener, e conta a historia dunha parella interracial que visita a misteriosa casa dos pais dela.
Manuel Rodríguez-Arijón Pallas
Traxectoria
A figura de Manuel Rodríguez-Arijón Pallas volveuse coñecida logo de que o Concello de Carballo impulsase xunto con Phottic o proxecto Carballo na Memoria, para compilar o patrimonio fotográfico municipal. Entre as imaxes achegadas por un descendente seu, encontrábanse imaxes da patente.
Copa de Europa de rugby 2011-2012
O equipo defensor do título é o Leinster Rugby de Dublín, que na tempada 2010-11 acadou por 2ª ocasión proclamarse campión, vencendo na final a Northampton Saints.
Trilladeira mediterránea
A trilladeira mediterránea (Microtus duodecimcostatus) é unha especie de roedor miomorfo da familia Cricetidae.
Nesgo (estatística)
Terminoloxía
A falta dun ditame da autoridade lingüística, parece adecuado usar o termo erro sistemático como forma máis académica para o concepto. Con todo, de xeito paralelo ás outras linguas, en galego ten certa vitalidade a forma popular nesgo. Tampouco se pode rexeitar o termo biés, que o dicionario da RAG dá como sinónimo de nesgo, e comparte etimoloxía cos termos usados na maioría de linguas da nosa contorna, especialmente co portugués.
Partido Parlamentario Irlandés
Características
Sucedeu á Liga da Home Rule como partido maioritario do nacionalismo irlandés. Os seus obxectivos principais eran a independencia lexislativa para Irlanda e a reforma agraria. Pretendían establecer as condicións axeitadas para o autogoberno irlandés mediante a aprobación de tres leis para o goberno autónomo irlandés. Disolveuse en 1921, ao se crear o Estado Libre Irlandés tras a Guerra de Independencia Irlandesa.
Fernando de Santiago
Traxectoria
O 8 de setembro de 1976 Adolfo Suárez expuña o seu proxecto de reforma política ante un grupo de oficiais de alta gradación entre os que se atopaba o xeneral de Santiago. Este criticou duramente a actitude do goberno, favorable á legalización das organizacións sindicais e apareceu como cabeza do denominado búnker; é dicir, aqueles que eran inmobilistas e estaban en contra das reformas. Pouco despois, o 22 de setembro, presentou a súa dimisión, aínda que autores como Morán aseguran que foi cesado: o substituto foi o xefe do Estado Maior Central, Manuel Gutiérrez Mellado.
Uns días antes do golpe de estado, o 8 de febreiro de 1981, o Tenente Xeneral Fernando de Santiago publicou no diario El Alcázar un artigo titulado "Situación crítica", que resultou moi polémico, onde con motivo dos apupos proferidos catro días antes aos Rei de España polos deputados de Herri Batasuna na Casa de Xuntas de Guernica e dos numerosos asasinatos que viña perpetrando a banda terrorista ETA, cuestionaba a representatividade dos partidos políticos neses momentos. Tralo Golpe de estado do 23-F, en 1981, o Tenente Xeneral Manuel Gutiérrez Mellado apuntouno como o Elefante Branco, aínda que el negou esa hipótese. Quen investigaron aquela asonada, supoñen que o Elefante nunca existiu ou foi o xeneral Armada ou unha alusión xenérica ás Forzas Armadas.
Space Jam
Space Jam é un filme estadounidense dirixido por Joe Pytka que foi estreado en 1996. É un filme familiar de deportes con escenas de animación protagonizado por Michael Jordan e Wayne Knight, así como os Looney Tunes. Estreouse en galego na TVG o 17 de outubro de 2009.
Lipase pancreática
Os sales biliares segregados polo fígado e almacenados na vesícula biliar son liberados no duodeno, onde rodean e enulsionan as grandes pingas de graxa en pequenas pinguiñas, o que incrementa a súa área superficial global, o cal facilita que a lipase acceda e procese máis eficazmente as moléculas de graxa (triglicerois). A lipase pancreática produce dous ácidos graxos libres e unha molécula de 2-monoacilglicerol, que despois baixan polo intestino delgado e absorbidos.
Isabel García Adánez
Traxectoria
Exerce como profesora do Departamento de Filoloxía Alemá da Universidade Complutense de Madrid.
Maria Helena Vieira da Silva
Obra
200px|miniatura|esquerda|Entrada do metro Cidade Universitaria, de Vieira da Silva, 1989.
Miguel Solís
Traxectoria
En 1844, na súa calidade de Coronel de Infantaría, e "en recompensa del mérito que contrajo en el alzamiento nacional" foille concedida a Cruz de Cabaleiro da Real Orde Americana de Isabel a Católica. En 1845 foi destinado á Coruña como primeiro comandante, accedendo ó Estado Maior da Capitanía Xeneral de Galicia, cuxo titular era Francisco Puig Samper, que posteriormente sería relevado por Villalonga. Na Coruña frecuentou os círculos próximos a Doña Juana de Vega, condesa de Espoz y Mina, uníndose á conspiración dos liberais.
Tordo real
Migración
miniatura|As bagas forman unha importante parte da súa dieta invernal A migración cara ao sur desde as zonas de reprodución empeza en outubro, pero en países como o Reino Unido a maior masa de aves chega en novembro. Algunhas destas aves están de paso e continúan cara ao continente europeo, pero outras permanecen. Os migrantes de paso volven en abril e eles e os migrantes residentes parten do Reino Unido principalmente a inicios de maio.
Blood Sugar Sex Magik
O disco foi colocado no posto 310 da lista da Rolling Stone dos "500 mellores álbums de todos os tempos".
Proton M
Características
O Proton M foi unha mellora dos foguetes Proton no que se optimizou a primeira etapa para reducir a masa estrutural, aumentar o pulo e utilizar totalmente os propelentes tóxicos co fin de reducir a súa liberación cando a etapa cae a terra. Usa unha etapa superior Briz M que utiliza propelentes hipergólicos (tetróxido de nitróxeno e UDMH) en lugar das etapas crioxénicas Block D. A etapa Briz M deriva da Briz K usadas nos foguetes Rokot e consiste nun cilindro central cun tanque externo exectable para reducir masa. O primeiro voo dun Proton M tivo lugar o 7 de abril de 2001 e o último o 21 de decembro de 2018.
Xerpo
Producións
Moitas das súas producións son textos propios aínda que ocasionalmente producen textos doutros autores: "Mac... Yes, we can!" era unha adaptación do "Macbeth" de William Shakespeare, e "#interferenciavarada" incluía poemas (haikús) de Helena Villar Janeiro.
Kosmos 703
Kosmos 703 (Космос 703 en ruso), tamén denominado DS-P1-Yu Nº 74, foi un satélite artificial soviético lanzado o 21 de xaneiro de 1975 mediante un foguete Kosmos 2I desde o cosmódromo de Plesetsk.
Otto Wagner
Biografía
En 1897, Otto Wagner, Gustav Klimt, Joseph Maria Olbrich, Josef Hoffmann e Koloman Moser fundaron o grupo artístico chamado a "Secesión de Viena". Das ideas deste grupo desenvolveu un estilo que incluía referencias case-simbólicas ás novas formas de modernidade.
Obras
miniatura|180px|Detalle da Majolikahaus
Catálogo de autoridades de nomes e títulos de Cataluña
O Catálogo de autoridades de nomes e títulos de Cataluña (en catalán: Catàleg d'autoritats de noms i títols de Catalunya), máis coñecido polo acrónimo Càntic, é un catálogo de autoridades de Cataluña, cooperativo e en liña. O seu obxectivo é normalizar os puntos de acceso aos catálogos bibliográficos, mellorar a comunicación entre os diferentes catálogos e favorecer a busca e recuperación da información. Por estandarizar os nomes, nomes-títulos e títulos (chamados "puntos de acceso") dá consistencia aos catálogos do sistema bibliotecario. Facilita un intercambio máis áxil e eficaz entre rexistros bibliográficos e, en definitiva, fai posible que os usuarios realicen buscas asistidas, precisas e exhaustivas. Os datos están integrados no catálogo virtual internacional de autoridades Virtual International Authority File (VIAF).
Robèrt Lafont
Traxectoria
Foi profesor de lingua occitana na Universidade de Montpellier ata 1986. Ténselle destacado pola súa defensa do occitanismo. Home dunha actividade intelectual extraordinaria, fundou o Comitat Occitan d'Estudis e d'Accion (Comité Occitano de Estudos e de Acción, COEA) e asumiu a dirección de diversas publicacións periódicas ("L'ase negre", 1946, "Viure", 1962).
Carlos López García-Picos
París
Na capital francesa recibiu ensinanzas tamén de importantes personalidades como Olivier Messiaen, Henri Dutilleux, Florent Schmitt ou André Jolivet, nun obradoiro no que estes e outros compositores falaban das súas obras a un grupo de 15 alumnos. A importancia desta etapa queda evidenciada nas palabras do propio compositor anos máis tarde, cando declaraba:
Volta a Galiza
Durante estes anos, nos que se estableceu definitivamente na súa localidade natal de Betanzos, desenvolveu a súa etapa máis produtiva dende o punto de vista compositivo, actividade que se viu recompensada co feito de ser un dos compositores galegos máis presente nas programacións da Orquestra Sinfónica de Galicia, con varias estreas a cargo desta formación.
A creación da Asociación Galega de Compositores
En 1992 formou parte da comisión organizadora do Congreso Iberoamericano de Compositores que se celebrou no Palau de la Música de Valencia, sendo un dos relatores. Tres anos despois, o 21 de abril de 1995 estreáronse tres das súas composicións para piano en Betanzos durante un concerto monográfico da súa obra pianística.
Morte
Logo da súa morte, o daquela Conselleiro de Cultura Roberto Varela declarou:
Obra
García-Picos deixou un amplo catálogo formado por 141 obras, froito tanto da súa lonxevidade como da súa dedicación ao métier de compoñer, cun gran número de obras sinfónicas, cuartetos, obras pianísticas, para violoncello e para diversas formacións camerísticas. A maior parte da súa produción é música de cámara, que supón o 43% do total da súa obra, mentres que a música orquestral e a música para piano supoñen o 28% e 21% da súa produción. Por outra banda, a maior parte da súa produción foi composta en Betanzos (68%), mentres que algo menos dun terzo foi realizada cando o compositor residía en Buenos Aires.
Características xerais
Aínda que nunca desbotou o uso do folclore galego, López García-Picos rexeitou a cita directa, á que asociaba con xeitos de pensar e compoñer propios do século XIX. Pola contra, apostou por empregalo seguindo desenvolvementos actuais que supuxeran mirar cara a adiante en lugar de volver ao pasado.
Etapas compositivas
Coa súa marcha a París comezou a segunda etapa. Esta etapa foi decisiva na súa formación musical, tanto polas clases que recibiu no Conservatorio Nacional de París da man de Tony Aubin e Darius Milhaud e na Scholla Cantorum con Léon Barzin, como polo contacto con compositores coma Olivier Messiaen, Henry Dutilleux, Florentz Schmitt ou André Jolivet ou a súa asistencia aos concertos do «Domaine musical» de Pierre Boulez. Deste xeito, López García-Picos entrou en contacto con algunhas das figuras máis destacadas dos movementos de vangarda europeos.
Legado
A influencia de Carlos López García-Picos na obra doutros compositores é difícil de estimar, xa que a maior parte da súa produción musical era descoñecida ata hai pouco e moitas das súas composicións non foran estreadas nin editadas, polo que esta influencia restrínxese ao asociacionismo musical, tanto na Arxentina como en Galiza. Foi un dos creadores da Asociación Galega de Compositores co obxectivo de difundir a obra dos seus membros e de homenaxear a compositores do país xa desaparecidos.
Pierre de Fermat
Pierre de Fermat, nado en Beaumont-de-Lomagne (Francia) o 17 de agosto de 1601 e finado en Castres o 12 de xaneiro de 1665 foi un xurista e matemático francés, alcumado por Eric Temple Bell co adeallo de «príncipe dos afeccionados».
Fermat é un dos poucos matemáticos honrados como epónimo dun asteroide, o (12007) Fermat. Tamén se lle deu o nome de Fermat a un cráter lunar de 39 km de diámetro.
Números amigos
Dous números amigos son douss números naturais a e b que cumpren que a é a suma dos divisores propios de b, e b é a suma dos divisores propios de a. Considérase o 1 como divisor propio, pero non o mesmo número.
Números primos
Pierre de Fermat conxecturou que todos os números naturais desta forma eran números primos, pero Leonhard Euler probou en 1732 que iso non era certo. Por exemplo, tomando n = 5 obtense un número composto:
Aeromonas hydrophila
Mecanismo patoxénico
A patoxenidade das especies de Aeromonas críase que estaba mediada por diversas proteínas extracelulares que producían, como a aerolisina, lipase, quitinase, amilase, xelatinase, hemolisinas e enterotoxinas. Porén, o mecanismo patoxénico aínda non se coñece. Un sistema de secreción de tipo III proposto recentemente (TTSS) foi ligado coa patoxénese de Aeromonas. O TTSS é unha maquinaria de secreción especializada de proteínas que exporta factores de virulencia directamente ás células hóspede. Estes factores subverten as funcións normais da célula hóspede en beneficio das bacterias invasoras. En contraste coa vía secretora xeral, a TTSS ponse a funcionar cando un patóxeno entra en contacto coas células hóspede. A toxina de ADP-ribosilación é unha das moléculas efectoras de varias bacterias patóxenas e é translocada a través do TTSS e levada ao citoplasma, o que leva á interrupción da vía NF-κB, causa danos citoesqueléticos e apoptose. Esta toxina foi caracterizada en A. hydrophila (illamentos en diarreas humanas), A. salmonicida (patóxeno de peixes) e A. jandaei GV17, unha cepa patóxena que pode causar enfermidades en humanos e peixes.
Gromos
Aínda que A. hydrophila pode causar graves doenzas, non se informou ata agora de gromos infecciosos a grande escala pola súa causa. Si houbo gromos entre outros vertebrados. En Porto Rico estudouse a súa presenza no tracto intestinal de lagartos Anolis, no que se atoparon 116 cepas. En 1988 ocorreu un pequeno gromo en California en humanos, con diversas hospitalizacións.
Transformación xenética
Historia
Pensábase inicialmente que Escherichia coli, unha bacteria utilizada correntemente como organismo de laboratorio, non podía experimentar transformación. Porén, en 1970, Morton Mandel e Akiko Higa demostraron que E. coli pode ser inducida a captar ADN do bacteriófago λ sen ter que utilizar fagos axudantes despois de ser tratada con solucións de cloruro de calcio. Dous anos despois en 1972, Stanley Cohen, Annie Chang e Leslie Hsu demostraron que o tratamento con CaCl2 é tamén efectivo para a transformación de ADN de plásmidos. O método de transformación de Mandel e Higa foi despois mellorado por Douglas Hanahan. O descubrimento da existencia de competencia inducida artificialmente en E. coli proporcionou un eficiente e útil procedemento para provocar a transformación de bacterias, que permitiu simplificar os métodos de clonaxe molecular en biotecnoloxía e investigación, e que se converteu nun procedemento de rutina nos laboratorios.
Competencia artificial
A competencia artificial pode inducirse por procedementos de laboratorio nos que primeiro hai que facer a célula pasivamente permeable ao ADN ao expoñela a condicións que normalmente non se darían na natureza. Normalmente o que se fai é incubar as células nunha solución que contén catións divalentes, xeralmente unha solución de cloruro de calcio a temperatura baixa, e despois expoñela a un shock por un pulso de calor. Porén, o mecanismo de captación de ADN por medio da competencia inducida quimicamente por este método de transformación por cloruro de calcio non está claro. A superficie de bacterias como E. coli está cargada negativamente debido aos fosfolípidos e lipopolisacáridos da súa superficie, e o ADN está tamén cargado negativamente (deberían repelerse). Unha das funcións do catión divalente sería apantallar as cargas por coordinación dos fosfatos e outras cargas negativas, o que permitiría que a molécula de ADN se adherise á superficie. Suxeriuse que a exposición das células a catións divalentes en condicións frías pode tamén cambiar ou debilitar a estrutura da superficie celular facéndoa máis permeable ao ADN. O pulso térmico pénsase que crea un desequilibrio térmico entre os dous lados da membrana, que forza ao ADN a entrar na célula por poros celulares ou por zonas danadas da parede celular.
Paula Rego
Obra
Rego tamén pintou un retrato de Germaine Greer, que se conserva na galería nacional do retrato en Londres, así como o retrato oficial do presidente portugués de Jorge Sampaio.
Green Mind
Green Mind é un álbum de Dinosaur Jr. editado o 19 de febreiro de 1991. Foi o primeiro traballo da banda sen o baixista Lou Barlow, así como a súa primeira edición por un selo grande. O álbum case se trata dun traballo en solitario de Mascis, co batería Murph interpretando só tres temas.
Xoán da Cruz
Primeiros anos
Aos vinte e un anos, en 1563, ingresou no Convento dos Pais Carmelitas de Medina del Campo, da Orde dos Carmelitas, e adoptou o nome de frei Juan de san Matías. Tras realizar o noviciado entre 1563 e 1564 no Convento de Santa Ana, trasladouse a Salamanca onde estudou no Colexio de Santo André dos Carmes entre 1564 e 1567, os tres cursos preceptivos para obter o bacharelato en artes. Durante o terceiro curso, foi nomeado, polas súas destrezas dialécticas, prefecto de estudantes no colexio de Santo André.
Morte e canonización
miniatura|267x267px|Sepulcro de san Xoán da Cruz no Convento dos Carmelitas Descalzos de Segovia. Tras un novo enfrontamento doctrinal en 1590, foi destituído en 1591 de todos os seus cargos, e quedou como simple súbdito da comunidade. Durante a súa viaxe de volta a Segovia, caeu enfermo no convento da Peñuela de La Carolina e foi trasladado a Úbeda, onde morreu a noite do 13 ao 14 de decembro.
Influencia
A crítica, dende Dámaso Alonso, puxo de relevo a confluencia de tres influencias: por unha banda, o bíblico do Cantar dos Cantares, e, por outro, a tradición da poesía culta italianizante e a tradición da poesía popular e de cancioneiros do Renacemento español. A influencia da Biblia é fundamental na súa poesía, en tanto actúa como molde e catalizador do resto de lecturas que conforman a súa bagaxe cultural. Particularmente, resulta transcendental no Cántico espiritual, cuxo simbolismo e imaxes teñen a súa orixe no Cantar dos cantares.
Relixiosidade e filoloxía
A cita fai referencia aos comentarios ou paráfrases explicativas que Xoán da Cruz escribiu para a súa obra máis importante, o chamado Cántico espiritual, cunha finalidade didáctica como resultado das dificultades de adaptar a estrutura do poema ao esquema do itinerario místico (as tres vías e os tres estados correlativos). Esta presenza teolóxica sobre a súa obra, e en concreto sobre o Cántico, manifestouse tamén nas constantes manipulacións de tipo editorial que sufriu, en forma de engadidos ao título ou de epígrafes para determinados grupos de estrofas do poema. Consecuentemente, unha importante rama dos estudos sobre a súa obra dedicouse a demostrar a adecuación do escrito por Xoán á ortodoxia relixiosa católica, privilexiando os Comentarios en prosa sobre a poesía.
Castelo de Doiras
Historia
O castelo construíuse no século XV co obxectivo de defender a entrada en Galicia do Camiño de Santiago e foi fundado por Paio Guindós. Foi propiedade do conde Grajal de Campos, señor de Cervantes, título que posuíu até 1909 o Duque de Sexto. Mercouna Emilio Martínez Baladrón nos anos corenta e vendeulla despois a Bruno Arrojo. Dende 2001 pertence a Xosé Soto Rodríguez, quen llo cedeu á fundación Xosé Soto de Fión.
Lendas ó redor do castelo de Doiras
Pouco a pouco, a pel do animal vaille caendo e liberando ó fillo, que pronto vai recuperando a antiga forma humana.
Xoán Bernárdez Vilar
Traxectoria
O 11 de xullo de 2011 defendeu en Ourense a súa tese de doutoramento, sobre a "Ora Maritima de Rufio Festo Avieno", obtendo a cualificación de sobresaínte, polo que dende esa data é doutor en Xeografía, Arte e Historia pola Universidade de Vigo.
Santa Compaña
Na súa función de mito, a disgregación da crenza ilustra a desestruturación e a desintegración das partes constituíntes da antiga sociedade galega, é dicir, a desaparición dun estilo de vida tradicional anterior que se constrúe dende a urbanización e a industrialización modernas. Polo tanto a cultura popular de finais do século XX e comezos do XXI considera a Santa Compaña como unha das lendas da mitoloxía popular galega máis arraigada no medio rural.
Etimoloxía
Segundo o Dicionario dos seres míticos galegos, os termos Santa Compaña e Santa Compañía son nomes erróneos por contaminación culta, aínda que poidan usarse de xeito eufemístico nalgures, dado que a Compaña non é santa. Lisón Tolosana concorda en que Santa Compaña é unha expresión que serve para denominala, en particular polos eruditos, pero que non é utilizada, ou moi escasamente, polos crentes. A expresión vén do latín "sanctam cum pania", que pode asemellarse a "santa compaña". Non obstante, unha tradución máis literal sería "que comen do mesmo pan", seria referíndose ao convite funeral no cal as ánimas levan os vivos para a procesión, sendo necesario finxir comer os manxares propostos e comendo un alimento propio aínda que sexa pan que se leve no peto para liberarse.
Descrición
A persoa viva que precede esta procesión pode tratarse tanto dun home como dunha muller, dependendo de se o patrón da parroquia é santo ou santa. Ademais, o portador da cruz non pode en ningún momento volve-la cabeza nin renunciar aos seus cargos precedendo á Santa Compaña. Só será ceibado cando atope a outra persoa polo camiño a quen lle entregar a cruz e mailo caldeiro, momento no que estoutro pasará a substituílo.
Nikolai Sokolov
Traxectoria
O 5 de febreiro de 1919, o almirante Aleksandr Kolchak, comandante supremo do Exército Branco, confioulle a Sokolov a investigación da morte do tsar Nicolao II e a súa familia en Ekaterimburgo. Sokolov recolleu numerosos testemuños, identificou aos responsables do masacre e localizou o lugar ao que foron transportados os corpos e soterrados provisionalmente. Durante o transcurso da investigación coñeceu a que sería a súa muller.
Trofeo Ramón de Carranza
Actualmente o Atlético de Madrid é o equipo máis laureado contando con 8 trofeos, seguido do anfitrión, o Cádiz CF, con 7.
Historia de Lituania
As primeiras referencias coñecidas a Lituania como nación (Litua) proveñen dos anais do mosteiro de Quedlinburg datados o 14 de febreiro do ano 1009.
A 13 Km. ao nordés de Siauliai atópase un símbolo de resistencia á opresión: o Outeiro das Cruces. Desde 1961 os bulldozers soviéticos destruírona constantemente, pero finalmente conta con máis de 50.000 cruces. En 1988 formouse o Movemento Lituano pola Perestroika, que triunfou nas eleccións de 1989 ao Congreso de Deputados da URSS. Nese ano establécese o lituano como lingua oficial. En 1990 Vytautas Landsbergis foi elixido presidente, proclamando a independencia o 11 de marzo de 1990. Houbo unha dura réplica soviética (ocupación militar de Vilnius) que forzou a pacífica pero unánime reacción popular no que se deu en chamar Revolución Cantada. O 13 de xaneiro de 1991 as tropas soviéticas atacaron aos cidadáns desarmados nun intento de tomar baixo control militar a torre de televisión, na cal foron asasinados 13 e feridos máis de 200 patriotas lituanos. Lituania seguiu o seu camiño de independencia e, como castigo, en agosto de mesmo ano, as forzas especiais soviéticas asasinaron a sete funcionarios da recentemente creada aduana de Lituania, disparándolles a todos na cabeza. Tras o errado golpe de estado de agosto de 1991 en Moscova, a independencia do país foi recoñecida internacionalmente e aceptada por Moscova.
Internet Movie Database
Descrición
IMDb ten unha páxina irmá chamada IMDb Pro, unha base de datos máis complexa que a básica que necesita unha subscrición de pago. IMDb Pro diferénciase en que dispón de miles de contactos de persoas e empresas ligadas á industria cinematográfica norteamericana, así como información de cásting. A diferenza do IMDb tradicional en IMDb Pro as películas de fala non-inglesa aparecen cos seus respectivos títulos traducidos.
Lágrimas de Sangre
Historia
A banda lanza o primeiro álbum Coincidencia en 2007 e comezan a actuar como abreconcertos de Dani Ro. Neste momento a banda estaba composta por Neidos, Microbio, Kaiz e Enigmah. En 2008, sacan o seu álbum Dos punto cero e despois disólvese o grupo. En 2010 volven a unirse grazas a Still III e nace por primeira vez o nome Lágrimas de Sangre.
En maio de 2011, lanzan os 3 temas máis reivindicativos dentro dun conxunto chamado «15-LDS» incluído no álbum La Real Música Explícita. Este traballo recibiu moi boas críticas e numerosas visitas a You Tube. No 2012 o grupo saca Derechos y Derechas e no ano seguinte toman un descanso ata final de ano, onde co tema «En la herida»,se incorpora ao grupo Acid Lemon. En 2014 presentan Movidas y Delirios.
Talavera de la Reina
Situación
miniatura|esquerda|O [[río Texo ao seu paso por Talavera de la Reina]]Limita ao norte cos municipios de Mejorada, Segurilla e Pepino, ao nórdes co municipio de Cazalegas, ao leste cos municipios de Lucillos e Montearagón, ao sueste co municipio de La Pueblanueva, ao sur co municipio de Las Herencias, ao suroeste co municipio de Calera y Chozas, ao noroeste co municipio de Velada e atópase a 79 km de Toledo, 114 km de Madrid e de Ávila e 120 km de Plasencia e a 64 km de Navalmoral de la Mata.
Talavera de la Reina na actualidade
miniatura|Praza de La Trinidad A restauración democrática iniciouse en Talavera coas primeiras eleccións municipais, que deron a vitoria a Jesús García de Castro, cuxo legado máis salientado foi a súa reivindicación de crear a provincia de Talavera, debido á súa singularidade dentro de Toledo e á necesidade de relanzar a minguada economía comarcal, reivindicación que foi perdendo peso co paso dos anos -non obstante, o seu sucesor na alcaldía, o socialista Pablo Tello, chegou incluso a solicitar a separación da comunidade sur-castelá-. Estes anos coinciden cos cambios político-sociais da Transición en España, que tivo o seu repercusión a nivel local na creación dos partidos políticos, movementos sindicais e asociacións veciñais e outras de moi diversa índole.
Outras expectativas salientadas en fase de licitación é a denominada Circunvalación Sur, unha moderna autovía que bordeará a cidade de oeste a este, na que se incluirán dous novas pontes sobre o río Texo -un dos cales elevará o seu mastro a 180 metros de altura e contará cun solaina panorámico-. Esta rolda de circunvalación está prevista dentro do Plan de Ordenación Municipal (POM) pendente de aprobarse nos próximos meses, que prevé a construción de 50.000 novas vivendas, amplas avenidas, grandes parques e extensas áreas industriais e de comercio, que triplicaría en superficie ao actual núcleo urbano e duplicaría a poboación nuns 20 anos. Este plan tamén inclúe a creación dunha estación para a nova liña de alta velocidade Madrid-Lisboa, con paradas en Talavera, Cáceres, Mérida e Badaxoz, que se ben estaba prevista para 2008 foi atrasada ata 2015.
Gastronomía
Nas carnes salienta o veado, a perdiz e paspallás escabechada, o zorzal, o coello con tomate, ao romeu, o arroz con lebre, e os pombiños á talaverana guisados con manteiga, cebola, perexil e chícharos. É interesante a galiña en pepitoria, o cabuxo en cochifrito, o año asado os pratos do matanza.
No que fai a sobremesas salientan os mazapáns, as flores doces ou as caridades, pequenos bollos de fariña e anís.
Carniola Branca
Nesta rexión hai algúns outeiros baixos, con bosquetes de bidueiros.
Variable estatística
Unha variable é unha característica (magnitude, vector ou número) que pode ser medida, adoptando diferentes valores en cada un dos casos dun estudo.
Reino de Holanda
Fin do Reino e evolución posterior
Pero as tensións entre o norte e o sur, entre outras causas pola diferenza relixiosa, provocaron que en 1830 a chamada Revolución Belga, tras a que os belgas se declararon independentes e, aínda que o rei Guillerme I enviou un ano máis tarde as súas tropas, a mobilización das tropas francesas en favor da causa belga fíxoo desistir de calquera enfrontamento. Porén, até oito anos máis tarde, en 1839, non se recoñeceu oficialmente a independencia de Bélxica. Luxemburgo, que seguía regras sucesorias distintas, seguiu o seu propio camiño logo da morte do rei Guillerme III. A ascensión da raíña Guillermina ao trono en 1890 significou a separación do Gran Ducado de Luxemburgo dos Países Baixos, debido a que o título de Gran Duque non podía ser herdado por unha muloler.
Ornitorrinco
Ata o principio do século XX cazábase pola súa pel, pero actualmente está protexido. O seu estado de conservación é pouco preocupante. Aínda que os programas de cría en catividade tiveron un éxito limitado e o ornitorrinco é moi vulnerable á contaminación, non corre un risco inmediato.
Taxonomía e nomenclatura
Nun primeiro intre, os científicos ingleses pensaran que o animal descrito era un engano. No ano 1799, o zoólogo George Shaw fixo a primeira descrición do animal na revista Naturalist's Miscellany, onde chamou á nova especie Platypus anatinus, e chegou a afirmar que as dúbidas ao respecto da vericidade da especie eran comprensibles. Outro coñecido zoólogo, Robert Knox, creu que o exemplar ben podía ser a creación dun taxidermista asiático. Pensouse que alguén cosera un peteiro de parrulo sobre o corpo dun animal semellante a un castor. miniatura|esquerda|Pintura de dous ornitorrincos do 1863. No 1800, dun xeito paralelo, Johann F. Blumenbach nomeu á especie Ornithorhyncus paradoxus despois do estudo dun exemplar entregado por Sir Joseph Banks. Xa que o xénero Platypus empregado previamente por George Shaw xa pertencía a uns escaravellos da madeira, finalmente nomeouse a esta especie como Ornithorhynchus anatinus.
Gran Premio do Xapón
En xullo de 2009, Toyota anunciou que non sería a sede da carreira no Fuji Speedway no e sucesivas debido á desaceleración da economía mundial.
Carreira Inaugural
A primeira carreira de Fórmula 1 do Gran Premio do Xapón, foi en 1976, celebrouse no Fuji Speedway, 64 km. ao oeste de Yokohama. A carreira ía ser famosa polo duelo decisivo polo título entre James Hunt e Niki Lauda, xa que levouse a cabo durante o monzón. Lauda, que sobrevivira a un accidente case fatal no Gran Premio de Alemaña a principios de tempada, retirouse da carreira dicindo que a súa vida era máis importante que o campionato. Hunt acadou a 3ª posición que necesitaba para gañar o título, pola escasa marxe dun punto. Hunt regresou ao ano seguinte para gañar o segundo Gran Premio do Xapón, pero unha colisión entre Gilles Villeneuve e Ronnie Peterson durante a carreira fixo que o Ferrari de Villeneuve dar unha volta de campá nunha área restrinxida matando a dous espectadores. A carreira non volveu aparecer no calendario de Fórmula Un durante outra década.
Regreso ao Xapón en Suzuka
A Fórmula 1 regresou ao Xapón en, o Gran Premio atopou unha nova sede no circuíto de Suzuka, 80 km. ao sur de Nagoya. O circuíto, situado dentro dun Recinto feiral, foi deseñado polo holandés John Hugenholtz e é propiedade de Honda, que o utilizou como unha pista de probas. O máis notable en principio e o seu deseño en forma de oito, a única pista de carreiras con esta forma na F1. Inmediatamente viu como se decidiu outro título mundial, Nigel Mansell lesionouse cando se estrelou co seu Williams-Honda nos adestramentos e por conseguinte, non puido empezar a carreira, entregando o título ao seu compañeiro de equipo Nelson Piquet.
Volta a Suzuka
En xullo de 2009, Toyota responsabilizou á crise económica mundial como a razón de que o Gran Premio do Xapón non volvera a Fuji Speedway en e posteriormente. O circuíto argumentou, de acordo coa Associated Press, que "seguir acollendo as carreiras de F1 podería pór en perigo a supervivencia da empresa". Como resultado, o Gran Premio de 2010 celebrouse en Suzuka.
Sebastian Vettel asegurou o seu segundo Campionato Mundial no Gran Premio de 2011 cun terceiro posto, Jenson Button de McLaren (o único piloto en pista que tiña unha oportunidade teórica de vencer a Vettel para o título) gañou a carreira levou un casco especial en honra ás persoas afectadas pola Terremoto e tsunami de Sendai de 2011. O casco tiña un deseño ao estilo da bandeira xaponesa, e logo poxouse o casco para recadar diñeiro para afectados polo tsunami a principios dese ano.
Gerolamo Cardano
Obra
Os seus libros biográficos son dúas obras mestras, que fan ademais un retrato excelente do que puido ser un sabio do século XVI e a valoración dos seus libros.
Ácido ribonucleico
Estrutura secundaria
A formación de estruturas secundarias nun ARN monocatenario orixínase pola existencia de rexións que conteñen secuencias palindrómicas, que poden aparearse para formar localmente unha estrutura en dobre hélice. Por exemplo, se o ARN contén as dúas secuencias seguintes : --GUGCCACG--CGUGGCAC--, estas forman unha secuencia palindrómica, porque os nucleótidos do segundo segmento son complementarios dos do primeiro, despois da inversión do seu sentido de lectura ; estes dous segmentos poden entón aparearse de maneira antiparalela para formar unha rexión localmente en dúplex. A rexión entre os dous segmentos forma un bucle que une as dúas febras apareadas, e a zona apareada forma un talo. Fálase entón de estrutura en forquita ou en talo-bucle.
Na tradución
En moitas bacterias e plastos atópase un ARN especial chamado ARN transferente-mensaxeiro (ARNtm). Este ARN etiqueta as proteínas codificadas por ARNms que carecen de codóns de parada para que sexan degradados e impide que o ribosoma quede atascado.
Outros ARNs guías
Mencionamos no apartado anterior que varios tipos de ARN que interveñen no splicing ou na interferencia poden guiar moléculas a zonas do ADN ou doutros ARNs específicas coas que son complementarios. Ademais dos mencionados, nesta función de guía están tamén:
ARNs catalíticos (ribozimas)
miniatura|esquerda|Estrutura da [[ribonuclease P, un encima presente en todas as células vivas cuxa actividade encimática depende dun ARN.]]
Historia
A inicios da década de 1970, descubríronse os retrovirus e a transcriptase inversa, demostrando por primeira vez que os encimas podían facer copias de ADN a partir dun molde de ARN (o contrario do fluxo de transmisión da información xenética normal). Por estes traballos, David Baltimore, Renato Dulbecco e Howard Temin recibiron o Premio Nobel en 1975. En 1976, Walter Fiers e o seu equipo determinaron a primeira secuencia nucleotídica completa dun xenoma de virus de ARN, que era o do bacteriófago MS2.
Concha Blanco
Vida persoal
É parella do profesor e escultor Manuel Canosa Santamaría, e nai de Ana e mais María Canosa Blanco.
Desova
En bioloxía, a desova é o acto de verter, por parte dos peixes, anfibios e insectos acuáticos, os óvulos e os espermatozoides no seu ambiente. Tamén se denomina así a época na que se produce este fonómeno, e tamén a nube de ovos que resulta do anterior.
A maioría dos animais acuáticos, que non son mamíferos, nin réptiles, reprodúcense mediante o proceso de desova.
La Pobla de Massaluca
La Pobla de Massaluca é un concello de Cataluña, pertencente á provincia de Tarragona. Está localizado na comarca de Terra Alta.
Benade, Lugo
Santo Estevo de Benade é unha parroquia do concello de Lugo na comarca de Lugo, na provincia de Lugo. No ano 2007 tiña 123 habitantes, deles 59 eran homes e 64 eran mulleres, o que supón unha diminución de 3 habitantes en relación ao ano anterior, 2006.
Jean Cabanis
Abreviatura
A abreviatura Cabanis emprégase para reecoñecer a como autoridade na descrición e taxonomía en zooloxía.
Alexandra Feodorovna (Carlota de Prusia)
Carlota de Prusia, nada en Berlín o 13 de xullo de 1798 e finada en San Petersburgo o 1 de novembro de 1860, foi co nome de Alexandra Feodorovna, tsarina de Rusia e esposa de Nicolao I de Rusia.
Gran Duquesa Rusa
En 1825, Alexandra recibiu do seu cuñado, Alexandre I, o Palacio de Peterhof, no que viviron felices no comezo da súa vida en Rusia, e que seguirá sendo a súa residencia de verán preferida cando accedan ao trono.
Emperatriz de Rusia
En 1837 a emperatriz elixiu Crimea como nova residencia. Alí, Nicolao erixiu o Palacio de Oreanda para ela. Porén, ela só puido visitar o palacio unha vez ao comezar en 1852 a guerra da Crimea. Cara a fins de 1854 Alexandra caeu moi enferma, e estivo moi preto da morte, aínda que logrou recuperarse. En 1855 o tsar Nicolao I contraeu a gripe e morreu o.
Batalla de Ethandun
Consecuencias
A paternidade espiritual establecida por Alfredo sobre Guthrum en Aller, supuxo que o primeiro conseguise certa superioridade cultural e política. Á súa vez, os saxóns pensaban que Guthrum, como fillo espiritual de Alfredo, aceptara a superioridade do rei que lle obrigou a adoptar a súa relixión. Con todo, os daneses loitaron contra esta crenza.
A derrota de Guthrum “o Desafortunado” tras a Batalla de Ethandun, e tras outros moitos intentos de tomar o país, desmoralizou aos daneses, deixando libre a Wessex durante anos.
Cristina Pérez Herraiz
Traxectoria
Traballou no servizo de emprego. Elixida concelleira de Lugo por Lugonovo nas eleccións de 2015 é voceira do seu grupo municipal dende 2017. Nas eleccións xerais de 2019 encabeza a lista ao Congreso pola provincia de Lugo por En Marea.
Lizartza
250px|miniatura|Situación de Lizartza en Guipúscoa. Lizartza é un concello do leste da provincia de Guipúscoa, en Euskadi. Atópase na comarca de Tolosaldea, no límite con Navarra, a 31 km de Donostia.
Aarón Ñíguez
Traxectoria
O 10 de novembro de 2009, nun partido de Copa do Rei no que se enfrontaban o Tenerife e o Celta de Vigo sofre unha rotura do ligamento cruzado anterior do seu xeonllo esquerdo que lle mantén apartado dos terreos de xogo durante uns 6 meses.
Célula de Purkinje
miniatura|dereita|Célula de Purkinje coa súa elaborada árbore de [[dendritas.]] As células de Purkinje son un tipo de neuronas GABAérxicas situadas no córtex do cerebelo, descubertas polo anatomista checo Jan Evangelista Purkyně (pronunciado en checo "púrkiñe",, e tamén escrito na súa forma alemá como Johannes Evangelista Purkinje ).
Franco Condado
Orixe do nome Franco Condado
A tradición conta que o conde borgoñón Rexinaldo III de Borgoña se negou en 1478 a render tributo ao Sacro Imperio, feito que lle deu o sobrenome de «Franco Conde»; de aí viría o nome de Franco Condado.
Xeografía
Comprende a maior parte do macizo do Xura e, no norte, parte do Ballon d'Alsace, última cima do extremo sur dos Ballons dos Vosgos. A altura máxima é o pico Crêt Péla, de 1.500 m.
Sonia Vizoso
Traxectoria
Colaborou así mesmo en revistas como Tempos Novos, Tempo Exterior, Magazine e a edición galega de Estrella Dixital.
Code Noir
O 4 de febreiro de 1794, a Convención republicana revolucionaria decretou a abolición do escravismo, sendo aplicada no arquipélago de Guadalupe, mais non na Martinica, ocupada entón polos británicos, nin na illa de Reunión e na de Mauricio, pola negativa das autoridades locais. No 30 de floreal do ano X (1802), tales decretos foron anulados por Napoleón Bonaparte, repoñéndose o Code Noir. Até o 4 de marzo de 1848 non foi abolido o escravismo definitivamente, e o Code Noir foi "ipso facto" declarado caduco.
O espírito do Código
A liberación dun escravo precisaba dunha autorización pública e a paga de impostor. Debe subliñarse a oposición flagrante destas disposicións á bula Veritas ipsa, que databa de máis dun século antes.
O artigo 9 dispuña que calquera escrava embarazada polo seu amo adquire de contado o status de muller libre, e que, así mesmo, o seu dono está obrigado a casala. Pódese reflexionar que esta será, anos despois, a situación de Thomas Jefferson.
Casto M. Insua
Traxectoria
En agosto de 1922 formou parte da comisión encargada de formar unha sociedade de emigrantes dos concellos de Cee e Muxía en Buenos Aires que deu lugar ao nacemento da Sociedad Agraria y Cultural de los Residentes de los Ayuntamientos de Mugía y Cee, que despois se transformou na Sociedad Agraria y Cultural de los Hijos del Partido de Corcubión. Estivo en todo o proceso de formación da sociedade, foi un dos encargados da redacción dos seus estatutos e o 4 de abril de 1923 foi nomeado o seu primeiro presidente. Foi o director da súa revista Alborada, aparecida en agosto de 1925, da que só estivo á fronte os sete primeiros números, ata que foi expulsado da sociedade. Con outros socios fisterráns expulsados impulsou a creación da entidade Finisterre en América que se constituíu o 17 de setembro de 1926, sendo nomeado secretario da súa primeira xunta directiva, e un dos encargados da revista voceira da entidade Finisterre.
Liberté, égalité, fraternité
miniatura|Tímpano dunha igrexa de Aups ([[Departamento de Var|Var) co lema da República, pendurado en 1905 para sinalar que é propiedade estatal.]]
Atmospheric Reentry Demonstrator
ARD foi utilizado para probar tecnoloxías que puideran ser usadas nun posible vehículo de retorno de emerxencia da Estación Espacial Internacional.